**Străinul (lll)**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Împovărat mi-e râul sub salcie de gânduri

Cãnd curge prin poemul iubirilor uitate.

Un sentiment de ură străbate printre rânduri,

O goană spre nimicul din mâinile-nclestate.

Străinul mă priveste, ce iad in ochii lui!

Ce furie cumplită transmisă prin tăcere!

Oglinda îmi arată un om al nimănui

Ce-si pierde tinerețea umblând după plăcere.

În versuri se descrie un muritor de rând,

Un visător prin lumea cuprinsă de urgie,

O neagră frământare, o patimă, un gând,

Și-o inimă ce joacă un rol de comedie.

Un zâmbet, o părere, o lacrimă și-un vin,

Cu toate deopotrivă prieten se declară,

Doar cerul îl înțeapă prin visuri, cu venin,

Ca buzele iubitei, ce dragoste amară!

Se-ntunecă privirea, si ochii se închid,

Un sentiment de ură străbate în visare.

Doar lumânarea arde. Prin aerul timid

Se simte un miros, de moarte si uitare.